ABACAICE BEPUSHA UKUTI
Bushe Kuti Nalanshanya Shani na Bafyashi Bandi pa Mafunde Bampeela?
Ifyo ufwile ukucita: Ukwishiba ukulanshanya na bo bwino
Ukulanshanya bwino kulakabilwa pa kuti
bambi beshibe ifyo waba
pa kuti wishibe umulandu bakukaanisha ukucita ifyo ulefwaya.
Kwena nga cine cine ulefwaya balekupeela insambu sha kucita ifyo abakalamba bacitako, ninshi ufwile ukusambilila ukulanshanya na bo bwino. Cinshi cingakwafwa?
Wilafulwa bwangu. Pa kuti abantu balanshanye bwino bafwile ukutekanya. Baibolo itila: “
Uwatumpa afumya icipyu cakwe conse, nomba uwa mano alacikaanya.”
Taufwile ukulailishanya, nelyo ukuleka ukusosha abantu, ukupama iciibi, no kuinyantawila bukali bukali. Ukucite fi kuti kwalenga fye bakubikilapo amafunde na yambi, no buntungwa bobe bwaceepelako.
Iluka ico bakulesesha ukucita fimo. Tutile abafyashi bobe tabalefwaya ukuti uye uko abanobe bakwitile. Mu nshita ya kucita ifikansa, kuti cawama waipusha abafyashi bobe ukutila:
“Inga ca kuti naya no munandi uwakwata imibele isuma kabili uo mwacetekela, bushe kuti mwansuminisha?”
Nalimo abafyashi bobe te kuti bakusuminishe nangu wingalanda ifi. Lelo nga waishiba icilelenga ukuti bakuleshe ukuya, kuti wabebako fimbi ifyo limbi bengasumina.
Ulecita ifingalenga abafyashi bobe ukukucetekela. Tutile umuntu alikongola indalama ku banki. Nga ca kuti alelipilako lyonse, aba ku banki kuti bamucetekela, kabili na ku ntanshi kuti bamukongwesha na kabili.
E fyo caba na pa ng’anda. Na iwe inkongole wakwata ku bafyashi bobe, cumfwila. Nga ca kuti tauleumfwila abafyashi bobe lyonse, wikapapa nga baleka ukukucetekela, atemwa ukulakulesha fye no kulacita ifintu fimo.
Lelo nga ca kuti ulebomfwila na mu tuntu utunono, abafyashi bobe bakakucetekela sana.
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn